Diari Oficial de la Generalitat Valenciana


Sumari del DOGV 4780, del 22-06-2004 (2004/6403)

ORDRE de 31 de maig de 2004, de la Conselleria de Cultura, Educació i Esport, per la qual es convoca concurs públic per a la concessió d'ajudes per a la microfilmació i digitalització de la documentació històrica dels arxius municipals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4780

Data del DOGV
:   22-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/6403


Data del document
:   31-05-2004

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * microforma
    * protecció del patrimoni
    * suport econòmic
    * arxiu
    * administració local
    * ajuda pública

ORDRE de 31 de maig de 2004, de la Conselleria de Cultura, Educació i Esport, per la qual es convoca concurs públic per a la concessió d'ajudes per a la microfilmació i digitalització de la documentació històrica dels arxius municipals de la Comunitat Valenciana. [2004/X6403]
  
La Generalitat Valenciana té competències plenes en matèria d'arxius i un dels seus objectius és la conservació del patrimoni documental valencià. Una part molt important d'este patrimoni es localitza en els arxius municipals, molts dels quals no tenen els mitjans suficients per a poder atendre a la conservació de la seua documentació. Per tot això la Conselleria de Cultura, Educació i Esport té el propòsit de subvencionar els ajuntaments que desenrotllen projectes de microfilmació i digitalització de la documentació històrica del seu arxiu, per a complir amb este objectiu.
  
En conseqüència, fent ús de les facultats que em conferix l'art. 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió d'ajudes per a microfilmació i digitalització de la documentació històrica dels arxius municipals de la Comunitat Valenciana i s'aproven les bases de la present convocatòria (annex I) i el model d'instància (annex II).
  
Segon
  
Les ajudes es concediran a càrrec de l'aplicació pressupostària 15.56.14.080.05.6, línia codi comptable T5553000, per un import màxim de 29.900 euros.
  
DISPOSICIONS FINALS
  
Primera
  
Es delega en la Direcció General d'Arxius i Innovació Tecnològica la facultat de resoldre la concessió d'estes subvencions i se li autoritza perquè, en l'àmbit de les seues competències, adopte les mesures necessàries per a l'aplicació i desenrotllament de la present Ordre.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Contra el present acte, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, a contar des de l'endemà de la publicació. Tot això de conformitat amb el que establixen els articles 10, 14 i 46 de la Llei Reguladora de la Jurisdicció Contenciosa Administrativa.
  
València, 31 de maig de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX I
  
Bases per què es convoca concurs públic per a la concessió d'ajudes per a la microfilmació i digitalització de la documentació històrica dels arxius municipals de la Comunitat Valenciana.
  
Primera. Objectiu
  
La present convocatòria té com a objectiu la concessió d'ajudes que contribuïsquen al finançament dels gastos derivats de la microfilmació i digitalització de la documentació històrica dels arxius municipals de la Comunitat Valenciana, per a assegurar la conservació del patrimoni documental valencià.
  
Per a garantir la conservació i difusió del patrimoni documental, les sèries documentals es microfilmaran primer i, posteriorment, se'n realitzarà una còpia digital per a la difusió.
  
Només en el cas de documents que posseïsquen un valor excepcional, es permetrà la digitalització en color en format TIFF i, posteriorment, se'n realitzarà una còpia en format JPEG per a la difusió.
  
Segona. Sol·licituds
  
1. Podran sol·licitar estes ajudes els ajuntaments de la Comunitat Valenciana que realitzen inversions per a la microfilmació i digitalització de la documentació històrica del seu arxiu amb la finalitat de millorar la conservació i la difusió del seu patrimoni documental.
  
2. Es podrà finançar a càrrec d'estes ajudes la microfilmació i digitalització d'aquelles sèries o col·leccions documentals que estiguen perfectament descrites per mitjà del corresponent catàleg o inventari.
  
3. Quedaran exclosos de la present convocatòria tots els ajuntaments que no hagen justificat en la data prevista la subvenció concedida en l'exercici anterior.
  
Tercera. Elements mínims a considerar
  
a) Microfilmació.
  
El procés de microfilmació de la documentació en microfilm de 35 mm té com a finalitat obtindre una còpia de seguretat de la dita documentació i es realitzarà d'acord amb les normes següents:
  
1) La microfilmació es realitzarà sobre pel·lícula de sals de plata, ZHY 5955 i 4332.
  
2) Tots els rotlles aniran proveïts de la informació simbòlica necessària, SQF 1373. Les imatges testimoni seran les següents: començament i fi del rotlle, dificultat de lectura de l'original, document danyat, anagrama de la institució, fitxa descriptiva de les característiques de la microfilmació, dades de l'original, factor de reducció i targeta de resolució microgràfica.
  
3) L'altura de tots els caràcters i pictogrames que apareguen en estes imatges testimoni no han de ser inferiors a 3 mm.
  
4) Una longitud mínima de 45 cm lliure de tota imatge ha d'estar reservada per al començament (leader) i per al final (tràiler) de cada rotlle de microfilm.
  
 5) Els microfilms han d'estar exempts d'arrapades, perforacions en l'emulsió o el suport, marques de dits i qualsevol altre defecte susceptible d'afectar a la qualitat de les reproduccions obtingudes a partir d'estos microfilms (còpia digital, còpia microfilm, còpia paper).
  
6) Es mantindrà una separació uniforme entre fotogrames no inferior a 5 mm perquè l'escànner no tinga dificultat de reconéixer el principi i el final dels fotogrames i facilitar el procés d'escannejat automàtic.
  
7) Es realitzarà un control òptic dels microfilms, un per un, assegurant ser fidel reflex de l'original.
  
8) Es realitzarà un control de qualitat de la resolució del microfilm utilitzant la carta de resolució segons norma HFM 3703. La prova de resolució no serà vàlida si el resultat en línies per mm és inferior a 120 línies/mm.
  
9) Es realitzarà un control de qualitat de la densitat del microfilm, que haurà d'ajustar-se a les normes ?Diffust Transmission Density- (ISO 5-1974). Les lectures de densitat han d'estar compreses entre 0.8 i 1.3 i no han de diferir més de 0.2 entre cada fotograma.
  
10) Es realitzarà un control químic de qualitat del microfilm, d'acord amb la norma ISO 10886 perquè el microfilm processat tinga 0.7 mcg/cm2 de contingut màxim d'Hiposulfit residual.
  
11) La qualitat de la imatge teòrica del microfilm haurà de tindre un valor Ql de 8 per a un microfilm que s'utilitzarà com a màster en una còpia digital.
  
Del màster obtingut (primera generació) es realitzarà un print- màster (segona generació), una còpia de consulta en microfilm, i dos còpies digitals en format JPEG de compressió baixa, amb una resolució adequada per a poder visualitzar les imatges a una escala 1:1 al 100% sense dificultat. El màster, el print-màster, així com una de les còpies digitals es conservaran en la Conselleria de Cultura, Educació i Esport, mentre que la còpia de consulta en microfilm i l'altra còpia digital s'entregaran a l'ajuntament corresponent.
  
b) Digitalització.
  
El procés de digitalització es realitzarà per mitjà de l'obtenció d'un màster en format TIFF, que faça possible la preservació de l'original i l'obtenció de còpies en el mateix format o en altres per a usos diversos; i dos còpies, que es destinaran a la consulta, i es realitzaran en format JPEG amb qualitat d'imatge alta i compressió baixa. La digitalització es realitzarà d'acord amb les normes següents:
  
1) La grandària de l'arxiu digital, el tipus d'arxiu i la resolució dependran de les característiques dels originals. Les característiques de l'original pel que es referix a les dimensions, tipus de lletra, nivell de contrast, etc. condicionarà que la imatge digital puga ser modificada respecte a l'original.
  
2) La captura digital es realitzarà a color vertader RGB, amb una profunditat de píxel de 24 bits (8 bits per cada canal), i amb un índex de qualitat de 5.0.
  
3) Per a la captura de grans formats, com a mapes, plànols i pergamins, es realitzarà, en primer lloc, una captura general en sistema de compressió JPEG i amb una resolució òptima, que s'utilitzarà per a la difusió dels grans formats. En segon lloc, la dita captura general es dividirà en coordenades per a obtindre una malla quadriculada. Cada quadrícula d'esta malla s'ha de capturar separadament en TIFF, amb un format no superior a DIN A3 i d'alta resolució, indicant en la referència de cada document a quina part de la quadrícula general correspon cada imatge.
  
4) Quan s'utilitze un sistema de compressió s'optarà pel nivell baix perquè la qualitat de la imatge no perda molta informació.
  
5) La digitalització es realitzarà amb un sistema de captura aeri i obert
  
El màster en format TIFF, així com una de les còpies en format JPEG es conservaran en la Conselleria de Cultura, Educació i Esport, mentre que l'altra còpia en format JPEG s'entregarà a l'ajuntament corresponent.
  
Quarta. Aportació de les parts
  
L'aportació de la Conselleria de Cultura, Educació i Esport serà com a màxim del cinquanta per cent (50%) del cost de la inversió que es realitze en el 2004. Els ajuntaments hauran d'aportar a càrrec del seu presupuesto la part no finançada per la Generalitat Valenciana.
  
Quinta. Termini de sol·licituds
  
1. El termini de presentació de sol·licituds serà de quinze dies hàbils comptadors des de l'endemà de la publicació d'esta convocatòria en el Diari Oficial de la Generalitat Valenciana. Si el termini finalitza en dia inhàbil o dissabte, s'entendrà prorrogat fins al primer dia hàbil següent.
  
2. La documentació es presentarà en el Registre General de la Conselleria de Cultura, Educació i Esport, Direcció General d'Arxius i Innovació Tecnològica; en les Direcciones Territorials de Cultura, Educació i Esport; o per qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el cas que la documentació es presente en registre distint al de la Conselleria de Cultura, Educació i Esport, s'avisarà per fax (42.125.33.86) o per correu electrònic (aik@rom.hd) a la Direcció General d'Arxius i Innovació Tecnològica.
  
Sexta. Presentació de sol·licituds
  
Les sol·licituds, els models de les quals figuren com annexos a la present orde, es dirigiran a la Conselleria de Cultura, Educació i Esport, Direcció General d'Arxius i Innovació Tecnològica, i aniran acompanyades dels documents següents:
  
a) Certificat de l'acord del ple o comissió de govern de l'ajuntament en què es va acordar sol·licitar l'ajuda, indicant la finalitat i la quantia total del gasto previst, així com el compromís de cobrir l'excés que poguera existir, si és procedent, entre el pressupost inicial i el preu de contracta definitiu.
  
b) Certificat del/de la secretari/a de la consignació del gasto en el pressupost de l'ajuntament.
  
c) Còpia del projecte de microfilmació i digitalització on s'especifiquen detalladament les condicions, formats, mètodes, dispositius de digitalització i terminis de realització, així com també la responsabilitat sobre la documentació en el cas que els treballs es realitzen fora de l'arxiu (assegurança, conservació dels originals). El projecte inclourà també el pressupost detallat de la inversió (en euros) acceptat per la corporació.
  
d) Còpia dels instruments de descripció de les sèries o col·leccions documentals que es desitge digitalitzar.
  
e) L'imprés d'alta de tercers, que apareix com annex III de la present orde, degudament omplit.
  
Si la sol·licitud no reunix els requisits i documents que s'assenyalen en esta base es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fera, per mitjà de resolució se'l tindrà per desistit de la seua petició, d'acord amb l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
Sèptima. Prioritats
  
Tindran prioritat per a la concessió d'estes subvencions les peticions d'aquells ajuntaments que conserven en el seu arxiu sèries i col·leccions documentals que per la seua antiguitat, volum i interés es considere important digitalitzar per a garantir la seua conservació i difusió, i també es tindrà en compte l'equitat entre el gasto produït i el benefici resultant.
  
Octava. Valoració de les sol·licituds
  
1. La valoració de les sol·licituds per a arxius municipals la realitzarà una Comissió Tècnica que estarà composta per:
  
President:
  
- Cap del Servici d'Arxius.
  
Vocals:
  
- director de l'Arxiu Central de la Generalitat Valenciana.
  
- Dos tècnics de microfilmació i digitalització de l'Arxiu del Regne de València.
  
Secretari amb veu i vot:
  
- Cap de la Secció d'Arxius.
  
2. La Comissió Tècnica, atenent a les sol·licituds presentades i a l'interés d'estes, elaborarà la proposta de distribució d'estes ajudes en el termini de 65 dies hàbils, comptats des del dia de finalització del termini de presentació de sol·licituds. La proposta serà presentada a la directora general d'Arxius i Innovació Tecnològica que dictarà la corresponent resolució, la qual serà publicada en el Diari Oficial de la Generalitat Valenciana.
  
3. Si en el termini de tres mesos, a contar des de la data en què la sol·licitud d'ajuda haja tingut entrada en el registre de l'òrgan competent per a la seua tramitació, no es resol la convocatòria i realitza la publicació oportuna, s'entendrà que la sol·licitud presentada ha sigut desestimada.
  
Novena. Minoracions de la subvenció
  
1. Les minoracions produïdes en relació amb el pressupost inicial, bé pel menor pressupost del projecte definitiu o per baixes produïdes en l'adjudicació, es repartiran proporcionalment a les quantitats aportades per cada institució.
  
2. La Conselleria de Cultura, Educació i Esport no assumirà modificacions del contracte que suposen augment del preu d'adjudicació, ni revisió de preus. Si es produïxen estos casos els majors costos seran assumits exclusivament per l'ajuntament o la institució interessada.
  
Deu. Obligacions beneficiaris
  
Són obligacions del beneficiari:
  
a) Realitzar l'activitat o adoptar el comportament que fonamenta la concessió de la subvenció.
  
b) Acreditar davant de la Conselleria de Cultura, Educació i Esport la realització de l'activitat o l'adopció del comportament, així com el compliment dels requisits i condicions que determinen la concessió o gaudi de l'ajuda.
  
c) El sotmetiment a les actuacions de control financer que corresponen a la Intervenció General, en relació amb les subvencions i ajudes concedides.
  
d) Comunicar a la Conselleria de Cultura, Educació i Esport l'obtenció de subvencions o ajudes per a la mateixa finalitat, procedents de qualssevol administració o ens públics.
  
Onze. Alteració de les condicions
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
  
L'import de les subvencions regulades en la present base en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
Dotze. Reintegrament
  
Correspondrà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Obtindre la subvenció sense reunir les condicions requerides per a això.
  
b) Incompliment de la finalitat per a la qual la subvenció va ser concedida.
  
c) Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit contemplat en el paràgraf segon de l'apartat anterior, quan la subvenció principal siga de la Generalitat Valenciana correspondrà el reintegrament de l'excés obtingut sobre el cost de l'activitat exercida.
  
Tretze. Inspecció i control
  
Quan en l'exercici de les funcions d'inspecció o control es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol altre document relatiu a les operacions en què tals indicis es manifesten.
  
Catorze. Pagaments
  
El pagament de les aportacions de la Generalitat Valenciana als ajuntaments es realitzarà de conformitat amb el que establix la Llei de Pressupostos de la Generalitat Valenciana per al 2004. Els justificants es presentaran en la Conselleria de Cultura, Educació i Esport abans del 16 de novembre del 2004. Per a efectuar el pagament els ajuntaments hauran de presentar la documentació següent:
  
a) Fotocòpia de l'ordre de pagament, junt amb les fotocòpies compulsades de les factures corresponents als treballs realitzats, presentades en forma reglamentària i expedides per les empreses proveïdores.
  
b) Certificat del secretari de l'ajuntament en què es faça constar que el subministrament contractat ha sigut entregat correctament i s'ha destinat a l'ús previst.
  
c) Els rotlles de microfilm i els suports digitals del treball realitzat, que seran revisats pels tècnics de l'Arxiu del Regne de València per a confirmar que complixen tots els requisits de qualitat establits en esta orde. Els suports que presenten deficiències s'hauran de repetir per l'empresa contractant.
  
d) Una vegada verificat que els rotlles de microfilm i suports digitals complixen els requisits establits en la present orde, la Generalitat Valenciana farà entrega a l'ajuntament en qüestió de les corresponents còpies dels microfilms i suports digitals.
  
Quinze. Transferències
  
Les transferències de capital concedides per la Generalitat Valenciana a les corporacions locals es realitzaran d'una sola vegada quan es presenten els justificants corresponents.
  
ANNEX II
  
SOL·LICITUD D'AJUDA PER A LA MICROFILMACIÓ I DIGITALITZACIÓ DE DOCUMENTACIÓ HISTÒRICA D'ARXIUS MUNICIPALS.
  
El senyor/senyora..................................................
  
alcalde-president de l'ajuntament de....................
  
d'acord amb el que disposa l'Orde de ................
  
de 2004 de la Conselleria de Cultura, Educació i Esport
  
EXPOSA:
  
Primer, que l'entitat que representa desitja acollir-se a les citades ajudes, per la qual cosa aporta la documentació següent:
  
a) Certificat de l'acord de l'òrgan competent de la Corporació.
  
b) Certificat del secretari de l'Ajuntament que el gasto està consignat en el pressupost de 2004.
  
c) Còpia del projecte de microfilmació i digitalització, on s'incloga el pressupost detallat d'este(en euros).
  
d) Imprés d'alta de tercers.
  
e) Còpia dels instruments de descripció corresponents a les sèries o col·leccions documentals que es desitja microfilmar.
  
Segon, que esta entitat, pel fet de participar en este concurs, accepta totes les condicions establides en les bases de la convocatòria.
  
......................., ... de ............. de 2004
  
(Firma)
  
Conselleria de Cultura, Educació i Esport. DIRECCIÓ GENERAL D'ARXIUS I INNOVACIÓ TECNOLÒGICA.
  
A l'efecte del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener, se li informa que:
  
a) El termini màxim per a resoldre la present sol·licitud és de tres mesos, a contar des de la data en què esta haja tingut entrada en el registre de l'òrgan competent per a la seua tramitació, sense perjuí del que preveu l'article 42.5 de la mateixa llei.
  
b) L'efecte que produirà el silenci administratiu, si transcorreguera el dit termini sense que s'haja dictat i notificat la resolució corresponent, és desestimatori de la seua sol·licitud.
  
ANNEX III
  
MANTENIMENT DE TERCERS. PROVEÏDORS
  
ALTA D'ENTITAT DE CRÈDIT
  
Nom del proveïdor:
  
Domicili:
  
Població: D.Postal:
  
DNI/CIF del proveïdor:
  
Denom. del cte. bancària (titular):
  
Denom. de l'entitat financera:
  
Codi de l'entitat financera:
  
Denom. de la sucursal si és procedent:
  
Codi de la sucursal:
  
Núm. del compte corrent: DC
  
Declare que són certes les dades dalt reflectides i que identifiquen el compte i l'entitat financera a través de les quals desitge rebre els pagaments que com a proveïdor de la Generalitat Valenciana em puguen correspondre.
  
Firmat: Firma:
  
Com a:
  
DNI
  
?????????????????????????-
  
A OMPLIR PER LA CONSELLERIA
  
D.
  
amb el càrrec de:
  
CERTIFICA: Que les dades corresponents a este proveïdor són certes i han sigut verificades amb els antecedents que es troben al nostre centre de gestió.